केहि बर्ष अघि सप्रोस नेपालले गाउघरमा किसानहरुको साना साना समुह बनाई घुम्तीकोष संचालन गरि आलु खेतीको सुरुवात गरेको थियो । अरुले आलु खेती गरेको देखेर आम्दानीको राम्रो सम्भावना भएका कारण आलु खेतीमा लागेको स्थानिय युवाहरुको भनाई छ । अहिले युवाहरुमिलेर गिरौँको १५ रोपनी जमिनमा आलु खेती गरेका छन् । आफ्ना साथिहरु विदेश जादै गरेको देख्दा आफुलाई पनि विदेश जान रहर पलाएको तर आलु खेती बाटै मात्र बार्षिक डेढ लाख देखि दुई लाख सम्म कमाई हुने गरे पछि त्यो रहर हटेको दहबगर गिरौँका कलक धामीको भनाई रहेको छ । कात्र्तिक र मंसिरमा आलु लगाएर चैत बैशाखमा आलु विक्रिका लागी तयार हुने गर्दछ ।
